ai4bharat/Pralekha huggingface dataset:
భారీ పరిశ్రమల మంత్రిత్వ శాఖ
భారతీయ రోడ్లపై 8.77 లక్షల విద్యుత్ వాహనాలు
- ఫేమ్-ఇండియా ఫేజ్-2 పథకం కింద ఎలక్ట్రిక్ వాహనాల కొనుగోలుదారులకు ముందస్తు తగ్గింపు రూపంలో ప్రోత్సాహకాలు
దేశంలో ఎలక్ట్రిక్ వాహనాల వినియోగం క్రమంగా పెరుగుతూ వస్తోంది .ఈ-వాహన్ పోర్టల్  గణాంకాల ప్రకారం ప్రస్తుతం 08.12.2021 నాటికి భారతీయ రోడ్లపై దాదాపు 8.77 లక్షల క్రియాశీల ఎలక్ట్రిక్ వాహనాలు పరుగులు తీస్తున్నాయి. ఫేమ్-ఇండియా ఫేజ్-2 పథకం కింద ఎలక్ట్రిక్ వాహనాల దేశీయ కొనుగోలుదారులకు ఎలక్ట్రిక్ వాహనాల కొనుగోలు ధరలో ముందస్తు తగ్గింపు అందించబడుతోంది. ఇది ప్రోత్సాహకాల రూపంలో అందించబడుతోంది.
దీనికి తోడు ఎలక్ట్రిక్ వాహనాల తయారీని ప్రోత్సహించడానికి భారీ పరిశ్రమల మంత్రిత్వ శాఖ ద్వారా రెండు ప్రొడక్షన్ లింక్డ్ ఇన్సెంటివ్  పథకాలు అమలు చేయబడుతున్నాయి:
భారతదేశంలో అడ్వాన్స్ కెమిస్ట్రీ సెల్ , బ్యాటరీ స్టోరేజ్ కోసం తయారీ సౌకర్యాల ఏర్పాటు కోసం ఉత్పత్తి లింక్డ్ ఇన్సెంటివ్  పథకాన్ని 12 మే 2021న కేంద్ర మంత్రివర్గం ఆమోదించింది. 50 గిగా వాట్ అవర్  మేర మొత్తం తయారీ సామర్థ్యంతో 5 సంవత్సరాల కాలానికి రూ.18,100 కోట్లతో దీనిని ఏర్పాటు చేయనున్నారు. ఆటోమొబైల్, ఆటో కాంపోనెంట్ల కోసం ఉత్పత్తి లింక్డ్ ఇన్సెంటివ్  పథకాన్ని ప్రభుత్వం ఆమోదించింది, దీని బడ్జెట్ ఐదేళ్ల కాలానికి రూ.25,938 కోట్లు. ఎలక్ట్రిక్ వాహనాలు ఆటోమొబైల్ మరియు ఆటో కాంపోనెంట్స్ను కూడా ప్రొడక్షన్ లింక్డ్ ఇన్సెంటివ్  పథకం కింద కవర్ చేయబడతాయి. భారీ పరిశ్రమల శాఖ సహాయ మంత్రి శ్రీ క్రిషన్ పాల్ గుర్జార్ ఈరోజు లోక్సభకు ఇచ్చిన ఒక లిఖితపూర్వక సమాధానంలో ఈ సమాచారాన్ని అందించారు.
ప్రధాన మంత్రి కార్యాలయం
2022 వ సంవత్సరం జనవరి30న జరిగే ‘మన్ కీబాత్’ కోసంపౌరుల ను వారి ఆలోచన లు మరియు సూచనల ను వెల్లడించాలంటూ ఆహ్వానించిన ప్రధాన మంత్రి
దేశ పౌరుల ను 2022వ సంవత్సరం లో జనవరి 30 వ తేదీ ఆదివారం నాడు జరిగే ‘మన్ కీ బాత్’  కార్యక్రమం కోసం వారి వారి ఆలోచనల ను మరియు సూచనల ను వెల్లడి చేయవలసిందని ప్రధాన మంత్రి శ్రీ నరేంద్ర మోదీ కోరారు.
ప్రధాన మంత్రి ఒక ట్వీట్ లో -
‘‘ఈ నెల లో 30వ తేదీ నాడు, 2022వ సంవత్సరం లో ఒకటో #MannKiBaat  కార్యక్రమం జరుగనుంది. మీ వద్ద వెల్లడించడం కోసం ప్రేరణాత్మకమైనటువంటి అంశాలు, జీవన గాథలు అనేకం ఉన్నాయన్న సంగతి ని నేను ఎరుగుదును. వాటిని @mygovindia లో గాని లేదా NaMo App లో గాని వెల్లడి చేయండి. మీ సందేశాన్ని 1800-11-7800 కు ఫోన్ చేసి, రికార్డు చేయగలరు.’’ అని పేర్కొన్నారు.
(
రసాయనాలు, ఎరువుల మంత్రిత్వ శాఖ
కేంద్ర రసాయనాలు, ఎరువుల శాఖ మంత్రిగా బాధ్యతలు స్వీకరించిన శ్రీ మన్సుఖ్ మాండవీయ
కేంద్ర రసాయనాలు, ఎరువుల శాఖ మంత్రిగా శ్రీ మన్సుఖ్ మాండవీయ బాధ్యతలు స్వీకరించారు. మంత్రిత్వ శాఖ కార్యదర్శులు, సీనియర్ అధికారులు మంత్రికి స్వాగతం పలికారు. బాధ్యతల స్వీకారం అనంతరం శుభాకాంక్షలు తెలిపారు.
ప్రధాన మంత్రి కార్యాలయం
ఆయుష్మాన్ భారత్ పథకం 1.60 లక్షల కు పైగా హెల్థ్ ఎండ్ వెల్ నెస్ సెంటర్స్ కువిస్తరించినందుకు ప్రశంస ను వ్యక్తం చేసిన ప్రధాన మంత్రి
ఆయుష్మాన్ భారత్ పథకం ఒక లక్షా అరవై వేల కు పై చిలుకు హెల్థ్ ఎండ్ వెల్ నెస్ సెంటర్స్ లకు విస్తరించడాన్ని ప్రధాన మంత్రి శ్రీ నరేంద్ర మోదీ ప్రశంసించారు.
ఆరోగ్యం మరియు కుటుంబ సంక్షేమం శాఖ కేంద్ర మంత్రి డాక్టర్ శ్రీ మన్ సుఖ్ మాండవియా ట్వీట్ ను ప్రధాన మంత్రి శేర్ చేస్తూ –
‘‘పేద ప్రజల కోసం అగ్రగామి నాణ్యత తో కూడినటువంటి మరియు తక్కువ ఖర్చు లో అందుబాటు లో ఉండేటటువంటి ఆరోగ్య సంరక్షణ సేవ లు అందేటట్లు చూడడం కోసం మా ప్రయాస లు అంతకంతకు వేగవంతం అవుతున్నాయి.’’ అని ఒక ట్వీట్ లో పేర్కొన్నారు.
ఆర్థిక మంత్రిత్వ శాఖ
మహారాష్ట్రలో ఆదాయపు పన్ను శాఖ సోదాలు
మహారాష్ట్రలో జల్నా ప్రాంతంలో ఉన్న నాలుగు ప్రధాన స్టీల్ రోలింగ్ మిల్లులను కలిగి ఉన్న ఒక గ్రూపు లావాదేవీలకు విషయమై ఆదాయపు పన్ను శాఖ 23.09.2021న సోదాలు, జప్తు కార్యక్రమాలను నిర్వహించింది. ఆయా కంపెనీలు వ్యర్థ ఉక్కును తమ ముడిసరుకుగా ఉపయోగించే స్టీల్ టీఎంటీ బారులు, బిల్లెట్ల తయారీ వ్యాపారంలో నిమగ్నమై ఉన్నాయి. జల్నా, ఔరంగాబాద్, పుణే, ముంబయి మరియు కోల్కతాలలోని మొత్తం 32కు పైగా ప్రాంగణాలలో ఈ సోదాలు మరియు జప్తు ఆపరేషన్ జరిగింది. సోదాలు, జప్తు కార్యక్రమాలను నిర్వహిస్తున్న సమయంలో, అనేక నేరపూరిత పత్రాలు, వదులుగా ఉండే విలువైన పత్రాలు మరియు ఇతర డిజిటల్ ఆధారాలు కనుగొనబడ్డాయి. వీటిని స్వాధీనం చేసుకున్నారు. ఎంట్రీ ప్రొవైడర్లను ఉపయోగించి కొనుగోళ్ల ద్రవ్యోల్బణం చూపడం, లెక్కకు చూపని నగదు ఖర్చులు మరియు పెట్టుబడులు మొదలైన వాటితో సహా సాధారణ ఖాతాల పుస్తకాల వెలుపల పెద్ద ఎత్తున లెక్కకు చూపని ఆర్థిక లావాదేవీలలో కంపెనీల ప్రమేయం కలిగిన పలు సాక్ష్యాలు ఈ సోదాలలో స్పష్టంగా వెలుగులోకి వచ్చాయి. షేర్ ప్రీమియం, డొల్ల కంపెనీలను ఉపయోగించి అసురక్షిత రుణాల ముసుగులో కంపెనీలు గణనీయంగా లెక్కించని ఆదాయాన్ని లాండరింగ్ చేసినట్టుగా కూడా ఆధారాలు ఈ సోదాలలో వెలుగులోకి వచ్చాయి. దాదాపు రూ.200 కోట్లకు మించి లెక్కించని కొనుగోళ్లకు సంబంధించిన ఆధారాలు కనుగొనబడ్డాయి. కంపెనీల ఫ్యాక్టరీ ఆవరణలో కూడా పెద్ద మొత్తంలో లెక్కించబడని స్టాక్ కనుగొనబడ్డాయి. సోదాల నిర్వహణ సమయంలో 12 బ్యాంక్ లాకర్లు బయటపడ్డాయి. రూ.2.10 కోట్లు కంటే ఎక్కువ గాలెక్కకు చూపని నగదు మరియు రూ.1.07 కోట్ల విలువ కలిగిన జ్యువెల్లరీ మొత్తం వివిధ ప్రాంగణాల నుంచి స్వాధీనం చేసుకున్నారు. ఇప్పటివరకు కనుగొన్న ఆధారాల ప్రకారం లెక్కలు చూపని ఆదాయం రూ. 300 కోట్ల మేర గుర్తించబడింది. నాలుగు కంపెనీలలో ఇప్పటికే రూ.71 కోట్ల మేర అదనపు ఆదాయాన్ని కలిగి ఉన్నట్టుగా సోదాలలో తేలింది. ఈ విషయమై తదుపరి విచారణ కొనసాగుతోంది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
57వ వ్యవస్థాపక దినోత్సవం జరుపుకున్న సిఎస్ఐఆర్-ఐఎంఎమ్టి
శాస్త్రవేత్తలు కొత్త దృష్టి కోణం, పునరాలోచన, పునః రూపకల్పన మరియు ప్రజల జీవితాలలో మంచి మార్పు తెచ్చే
పరిశోధన కోసం మేధోమథనం చేయాలని డాక్టర్ హర్ష్ వర్ధన్ పిలుపునిచ్చారు.
భువనేశ్వర్ లోని సిఎస్ఐఆర్-ఐఎమ్ఎమ్టి  ఈ రోజు 57 వ వ్యవస్థాపక దినోత్సవాన్ని ఇక్కడ వర్చువల్ గా జరుపుకుంది. ఈ కార్యక్రమానికి ముఖ్య అతిథిగా కేంద్ర సైన్స్ అండ్ టెక్నాలజీ, ఎర్త్ సైన్సెస్, ఆరోగ్య, కుటుంబ సంక్షేమ శాఖల మంత్రి డాక్టర్ హర్ష్ వర్ధన్ హాజరయ్యారు. గౌరవ అతిథిగా సి.ఎస్.ఐ.ఆర్ కార్యదర్శి, డి.ఎస్.ఐ.ఆర్ కి డిజి డాక్టర్ శేఖర్ సి. మాండే హాజరయ్యారు, సి.ఎస్.ఐ.ఆర్-ఐ.ఎమ్.టి డైరెక్టర్ ప్రొఫెసర్ ఎస్. సభ్యులు వీడియో కాన్ఫరెన్సింగ్ ద్వారా ఈ కార్యక్రమంలో పాల్గొన్నారు.
ఈ సందర్బంగా డాక్టర్ హార్ష్ వర్ధన్ సంస్థ వార్షిక నివేదిక 2019-2020  విడుదల చేశారు. వీడియో  సంస్థ ఇతివృత్తంతో పాటను  ఆయన ఆవిష్కరించారు. కేంద్ర మంత్రి సిఎస్ఐఆర్-ఐఎమ్ఎమ్టి వెబ్ సైట్ , ఈ-ప్రదర్శనను  కూడా ప్రారంభించారు.
ఐఎమ్ఎమ్టి న్యూ ఢిల్లీలోని కౌన్సిల్ ఆఫ్ సైంటిఫిక్ & ఇండస్ట్రియల్ రీసెర్చ్  ప్రధాన జాతీయ ప్రయోగశాల. భారతదేశం ఖనిజాలు, పదార్థాలు మరియు ఇతర సహజ వనరుల సామర్థ్యాన్ని ఉపయోగించుకోవడానికి ఈ సంస్థ అంకితం చేయబడింది. 1964 లో రీజినల్ రీసెర్చ్ లాబొరేటరీ  భువనేశ్వర్ గా స్థాపించబడింది, దీనిని ఏప్రిల్ 13, 2007 ఇన్స్టిట్యూట్ ఆఫ్ మినరల్స్ & మెటీరియల్స్ టెక్నాలజీ  గా మార్చారు.
ఐఎంఎమ్టి వద్ద ఆర్అండ్డి యొక్క ప్రధాన ఉద్దేశం, స్వదేశీ సహజ వనరులను వాణిజ్యపరంగా వెలికి తీయడానికి అధునాతన ప్రక్రియ పరిజ్ఞానం, కన్సల్టెన్సీ సేవలను అందించడం ద్వారా భారతీయ పరిశ్రమలను శక్తివంతం చేయడం.
డాక్టర్ హర్ష్ వర్ధన్ మాట్లాడుతూ వ్యర్థ పదార్థాలను శాస్త్రీయంగా సంపదగా ఉపయోగించుకోవడానికి శాస్త్రవేత్తలు చేసిన కృషిని ప్రశంసించారు. మానవత్వం ఎదుర్కొంటున్న ప్రతి సమస్యకు పరిష్కారాలను కనుగొనే సామర్థ్యం సైన్స్కు ఉందని ఆయన అన్నారు. పరిస్థితి అవసరాలకు అనుగుణంగా భారత శాస్త్రవేత్తలు తమ ప్రతిభా పాఠవాలను ప్రదర్శిస్తూనే ఉన్నారని ఆయన అన్నారు. దేశంలో కోవిడ్ -19 ను ఎదుర్కోవటానికి వినూత్న ఆలోచనలు మరియు ఉత్పత్తులతో ముందుకు రావడానికి వివిధ సంస్థలలోని శాస్త్రవేత్తలందరి గొప్ప సహకారాన్ని ఆయన గుర్తు చేశారు. ప్రజల జీవితాల్లో మంచి మార్పు కోసం కొత్త దృష్టి, పునరాలోచన, పరిశోధన కోసం శాస్త్రవేత్తలు మేధో మథనం చేయాలని హర్ష్ వర్ధన్ పిలుపునిచ్చారు.
ఈ సంవత్సరం ప్రారంభంలో సూపర్-సైక్లోన్ అమ్ఫాన్ సమయంలో ప్రజల సమస్యలను తగ్గించడానికి సిఎస్ఐఆర్-ఐఎమ్టి చేసిన కృషిని, ముఖ్యంగా నీటి శుద్దీకరణలో వివిధ సాంకేతిక పరిజ్ఞానాల వినియోగాన్ని డాక్టర్ శేఖర్ మాండే ప్రధానంగా వివరించారు. హాస్పిటల్ సహాయక పరికరాలు మరియు పిపిఇలను అభివృద్ధి చేయడం ద్వారా కోవిడ్ -19 మహమ్మారి పరిస్థితిని ఎదుర్కోవడంలో సంస్థ యొక్క పాత్రను ఆయన వివరించారు, ఇందులో హ్యాండ్స్ ఫ్రీ హ్యాండ్ వాష్ మరియు హ్యాండ్ శానిటైజేషన్ పరికరాలు, లిక్విడ్ హ్యాండ్ శానిటైజర్స్, పాండమిక్ పరిస్థితిని ఎదుర్కోవడానికి యాంటీవైరల్ స్ప్రే మెషిన్ తయారు చేసిన వాటిలో ఉన్నాయని అన్నారు. ఈ ఉత్పత్తుల కోసం సాంకేతికతలు వివిధ ఎంఎస్ఎంఈ లకు లైసెన్స్ పొందాయి. రాష్ట్రీయ కృషివికాస్ యోజన  ఆధ్వర్యంలో ఒడిశాలోని నవరాంగ్పూర్ జిల్లాలో సామాజిక-ఆర్థిక అభివృద్ధి కోసం మల్టీ-ల్యాబ్ ఫామ్ ఆధారిత ఎస్ అండ్ టి జోక్య కార్యక్రమానికి ఐఎంఎమ్టి నేతృత్వం వహిస్తోందని ఆయన అన్నారు. ఈ సంస్థ ఏడాది పొడవునా తీరప్రాంత పర్యావరణం మరియు వాతావరణ కాలుష్యాన్ని పర్యవేక్షించడానికి మరియు అంచనా వేయడానికి కార్యక్రమాలను చేపడుతుంది. ఈ విషయంలో ఐఎంఎమ్టి ఇస్రోతో కలిసి పనిచేస్తోంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 214.55 కోట్ల డోసులు  అందించారు
గత 24 గంటల్లో 28,09,189 డోసులు అందించారు
దేశవ్యాప్త క్రియాశీల కేసుల సంఖ్య 49,636
మొత్తం కేసుల్లో క్రియాశీల కేసులు 0.11%
ప్రస్తుత రికవరీ రేటు 98.70%
గత 24 గంటల్లో 6,768 మంది కోలుకున్నారు. దీంతో, కోలుకున్నవారి మొత్తం సంఖ్య 4,39,06,972 కు పెరిగింది.
గత 24 గంటల్లో 6,093 కొత్త కేసులు నమోదయ్యాయి.
రోజువారీ పాజిటివిటీ రేటు 1.93%
వారపు పాజిటివిటీ రేటు 1.88%
గత 24 గంటల్లో చేసిన 3,16,504 కొవిడ్ పరీక్షలతో కలిపి ఇప్పటివరకు 88.87 కోట్ల పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
టీకాల క్లినికల్ ట్రయల్స్ లో పాల్గొన్నవారికి కోవిన్ పోర్టల్ ద్వారా డిజిటల్ సర్టిఫికెట్లు
కోవిషీల్డ్ టీకా పనితీరు మీద రెండు, మూడు దశల అనుసంధానానికి 2020 ఆగస్టు నుంచి భారత వైద్య పరిశోధనామండలి , సీరమ్ ఇన్ స్టిట్యూట్ ఆఫ్ ఇండియా  ఉమ్మడిగా అధ్యయనాలు జరిపాయి. మూడో దశ కోవాక్సిన్ సమర్థత పరీక్షలు కూడా నవంబర్ 2020 నుంచి భారత్ బయోటెక్ ఇంటర్నేషనల్ లిమిటెడ్ నిర్వహించింది. ఈ పరీక్షలలో పాల్గొన్న వాలంటీర్లకు కోవిన్ పోర్టల్ ద్వారా డిజిటల్ వాక్సినేషన్ సర్టిఫికెట్లు ఇప్పించాల్సిందిగా కేంద్ర ఆరోగ్య, కుటుంబ సంక్షేమ మంత్రిత్వశాఖకు అనేక విజ్ఞప్తులు అందాయి.
ట్రయల్స్ ఫలితాలు సానుకూలంగా వచ్చిన నేపథ్యంలో ఈ విధంగా ట్రయల్స్ లో పాల్గొని టీకాలు తీసుకున్నవారికి టీకా సర్టిఫికెట్లు ఇవ్వాలని మంత్రిత్వశాఖ నిర్ణయం తీసుకుంది. అలాంటి వారికి టీకా సమాచారాన్ని సేకరించటానికి ఐసీఎంఆర్ ను మంత్రిత్వశాఖ నోడల్ ఏజెన్సీ గా నిర్ణయించింది. దీంతో అలాంటి 11,349 మంది జాబితా మంత్రిత్వశాఖకు అందింది. ఫలితంగా కోవాక్సిన్, కోవిషీల్డ్ టీకా ట్రయల్స్ లో పాల్గొన్న వారందరికీ డిజిటల్ వాక్సినేషన్ సర్టిఫికెట్స్ ను కోవిన్ ద్వారా జారీచేశారు.
పాల్గొన్నవారందరూ వ్యక్తిగతంగా తమ సర్టిఫికెట్లను కోవిన పోర్టల్, ఆరోగ్య సేతు, డిజిలాకర్ లేదా ఉమాంగ్ యాప్ ద్వారా డౌన్ లోడ్ చేసుకో వచ్చు,.
ఆర్థిక మంత్రిత్వ శాఖ
రాష్ట్రాలకు మూలధన వ్యయం కింద 15,000 కోట్ల రూపాయలు సమకూర్చనున్న భారత ప్రభుత్వం
అసెట్ మానిటైజేషన్, పెట్టుబడుల ఉపసంహరణకు రాష్ట్రాలు రూ 5000 కోట్ల రూపాయలు పొందనున్నాయి.
2021-22 సంవత్సరానికి మూలధన వ్యయం కింద రాష్ట్రాలకు అందించే సహాయనికి మార్గదర్శకాలు విడుదల
భారతప్రభుత్వానికి చెందిన ఆర్ధిక మంత్రిత్వశాఖ, మూలధన ప్రాజెక్టులపై వ్యయం చేసేందుకు 50 సంవత్సరాల రుణంగా వడ్డీ లేని రుణం కింద అదనంగా 15,000 కోట్ల రూపాయలు అదనపు మొత్తాన్ని సమకూర్చాలని నిర్ణయించింది. వ్యయవిభాగం ఇందుకు సంబంధించి , మూలధన వ్యయానికి సంబంధించి రాష్ట్రాలకు ఆర్ధిక సహాయం పేరుతో వ్యయ విభాగం 2021-22 ఆర్ధిక సంవత్సరానికి మార్గదర్శకాలు విడుదల చేసింది.
మూలధన పెట్టుబడి ఉపాధిని కలిగిస్తుంది. ప్రత్యేకించి పేదలు, నైపుణ్యంలేని వారు ఎక్కువగా ప్రయోజనం పొందుతారు. ఇది ఆర్ధిక వ్యవస్థకు సంబంధించి భవిష్యత్ ఉత్పాదక సామర్ధ్యాన్ని పెంచుతుంది. దీనితో ఆర్ధిక వృద్ధి రేటు బాగా పెరుగుతుంది. కేంద్ర ప్రభుత్వ ఆర్ధిక పరిస్థితి సానుకూలంగా లేకపోయినప్పటికీ, రాష్ట్రాలకు మూలధన వ్యయం కింద ప్రత్యేక సహాయాన్ని అందించే పథకాన్ని ప్రారంభించాలని గత ఏడాది నిర్ణయించారు.
ఈ పథకం కింద, వడ్డీ లేకుండా 50 సంవత్సరాల రుణం రూపంలో ఆర్ధిక సహాయాన్ని రాష్ట్ర ప్రభుత్వాలకు అందిస్తారు.
ఈ పథకం కింద 2020-21 సంవత్సరానికి ఈ పథకానికి 12,000 కోట్ల రూపాయలు కేటాయించారు. ఇందులో 11,830 కోట్ల రూపాయలు రాష్ట్రాలకు విడుదల చేశారు. కోవిడ్ మహమ్మారి సంవత్సరంలో రాష్ట్రస్థాయిలో మూలధన వ్యయానికి ఇది సహాయపడింది.
ఈ పథకానికి వచ్చిన సానుకూల స్పందనను దృష్టిలో ఉంచుకుని , రాష్ట్రప్రభుత్వాల విజ్ఞూప్తులను పరిగణనలోకి తీసుకుని ప్రభుత్వం ఈ పథకాన్ని 2021-22 సంవత్సరానికి కూడా కొనసాగించాలని నిర్ణయించింది.
2021-22 సంవత్సరానికి రాష్ట్రాలకు మూలధన వ్యయానికి ప్రత్యేక సహాయ పథకం కింద మూడు భాగాలు ఉన్నాయిః
పార్ట్ః-1 : ఈ విభాగంలోని పథకం ఈశాన్య, కొండప్రాంత రాష్ట్రాలకు సంబంధించినది. ఈ విభాగానికి రూ 2,600 కోట్ల రూపాయలు కేటాయించారు. ఇందులో అస్సాం, హిమాచల్ ప్రదేశ్, ఉత్తరాఖండ్ రాష్ట్రాలు ఒక్కొక్కటి 400 కోట్ల రూపాయలు పొందుతాయి. ఈ గ్రూపులోని మిగిలిన రాష్ట్రాలకు ఒక్కొక్కదానికి 200 కోట్ల రూపాయలు కేటాయించారు.
పార్ట్ 2: ఈ విభాగం కింద పార్ట్-1 లో చేరని ఇతర రాష్ట్రాలు వస్తాయి. ఈ విభాగంలోని రాష్ట్రాల కోసం రూ 7,400 కోట్ల రూపాయలు కేటాయించారు. ఈ మొత్తాన్ని 15 వ ఆర్థిక సంఘం అవార్డు మేరకు కేంద్రపన్నులలో వాటి వాటా దామాషా ప్రకారం కేటాయించడం జరిగింది.
పార్ట్ 3: ఈ విభాగం కింద రాష్ట్రాలకు మానిటైజేషన్, మౌలికసదుపాయాల ఆస్థుల రీసైక్లింగ్, పబ్లిక్ సెక్టర్ ఎంటర్ ప్రైజెస్  ల నుంచి పెట్టుబడుల ఉపసంహరణకు ప్రోత్సాహకం అందజేస్తారు. ఈ విభాగం కింద ఈ పథకానికి రూ 5000 కోట్ల రూపాయలు కేటాయించారు. ఈ విభాగం కింద, రాష్ట్రాలు అసెట్ మానిటైజేషన్, లిస్టింగ్, పెట్టుబడుల ఉపసంహరణ ద్వారా సమకూర్చుకున్న దానిలో 33 శాతం నుంచి 100 శాతం వరకు మొత్తాన్ని 50 సంవత్సరాల పాటు వడ్డీ లేని రుణంగా పొందుతాయి.
అసెట్ మానిటైజేషన్ వాటివిలువను అన్లాక్ చేస్తుంది. అలాగే వాటి హోల్డింగ్ వ్యయాన్ని తొలగిస్తుంది.విలువైన ప్రజాధనాన్ని కొత్త ప్రాజెక్టులలో వినియోగించడానికి ఉపకరిస్తుంది. ఫలితంగా జాతీయ మౌలికసదుపాయాల పైప్లైన్ అమలు ఊపందుకుంటుంది.
భారత ప్రభుత్వం ఈ పథకం కింద రాష్ట్రాలకు కేటాయించే నిధులను కొత్త, లేదా ప్రస్తుతం అమలులో ఉన్న మూలధన ప్రాజెక్టులకు , రాష్ట్రానికి దీర్ఘకాలిక ప్రయోజనం ఇచ్చే పథకాలకు ఉపయోగించాలి. అలాగే ఈ పథకాలను ప్రస్తుత మూలధన పథకాల పెండింగ్ బిల్లులు చెల్లించేందుకు కూడా వినియోగించవచ్చు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ మీద పోరులో కీలకమైన మైలురాయి దాటిన భారత్ వరుసగా 2 వారాలుగా చికిత్సలో ఉన్నవారు10 లక్షలలోపే
కోవిడ్ మీద జరుపుతున్న పోరులో భారతదేశం మరో కీలకమైన మైలురాయి దాటింది. కోవిడ్ పాజిటివ్ గా నిర్థారణ జరిగి చికిత్స పొందుతూ ఉన్నవారి సంఖ్య వరుసగా రెండు వారాలుగా ఎలాంటి అంతరాయం లేకుండా 10 లక్షల లోపే కొనసాగుతోంది.
కేంద్ర ప్రభుత్వ సారధ్యంలో “ పరీక్షించు, ఆనవాలు పట్టు, చికిత్స అందించు” అనే మూడంచెల వ్యూహాన్ని ఒక సంపూర్ణ దృక్పథంతో రాష్ట్రాలు, కేంద్ర పాలిత ప్రాంతాలు సమర్థంగా అమలు చేయటం వలన ఇది సాధ్యమైంది. దేశవ్యాప్తంగా కరోనా నిర్థారణ పరీక్షలు చురుగ్గా చేపట్టటానికి అవసరమైన మౌలిక సదుపాయాలు కల్పించటంతోబాటు అతి తక్కువ సమయంలోనే బాధితులను గుర్తించి, వారి వలన వ్యాధిసోకే అవకాశమున్నవారి ఆనవాలు గుర్తించటం తగిన ఫలితాలనిచ్చింది. కేంద్ర ప్రభుత్వం జారీచేసిన ప్రామాణిక చికిత్సా విధానాలవలన చికిత్సకు ఒక ప్రామాణికత ఏర్పడి అన్ని ఆస్పత్రులూ వీటిని అమలు చేస్తూ వ్యాధి తీవ్రతను అదుపు చేయగలిగాయి.
గడిచిన 24 గంటలలో దేశవ్యాప్తంగా 76,737 మంది కోవిడ్ నుంచి కోలుకున్నారు. అదే సమయంలో కొత్తగా 74,442 కోవిడ్ పాజిటివ్ కేసులు నమోదయ్యాయి. ఆ విధంగా చూసినప్పుడు ఈ మధ్య కాలంలో కొత్తగా వ్యాధి సోకినవారికంటే కోలుకున్నవారు ఎక్కువమంది ఉంటున్నారు.
ఇప్పటివరకు భారతదేశంలో కోలుకున్నవారి సంఖ్య 55,86,703 కు చేరింది. ప్రతిరోజూ సగటున కోలుకుంటున్నవారి సంఖ్య పెరుగుతూ ఉండటం వల్లజాతీయ స్థాయిలో కోలుకుంటున్నవారిశాతం క్రమంగా పెరుగుతూనే ఉంది. ప్రస్తుతం అది 84.34% చేరింది. కొత్తగా కోలుకున్నవారిలో 75% మంది 10 రాష్ట్రాలనుంచే నమోదు కావటం కూడా గమనించవచ్చు. మహారాష్ట్రలో అత్యధికంగా నిన్న 15,000 మందికి పైగా కోలుకోగా ఆంధ్రప్రదేశ్, కర్నాటక ఆరష్ట్రాల్లో ఏడేసి వెవేలమందికి పైగా కోలుకున్నట్టు నమోదైంది.
భారతదేశంలో ఇప్పటికీ చికిత్స పొందుతున్నవారి సంఖ్య ఈ రోజు 9,34,427 గా నమోదైంది. అంటే, మొత్తం పాజిటివ్ కేసులలో ప్రస్తుతం దేశం మీద చికిత్స భారం ఉన్నది 14.11% మంది విషయంలోనే. దీనివలన క్రమంగా తగ్గుముఖం పడుతున్న ధోరణి స్పష్టంగా కనబడుతోంది. చికిత్సలో ఉన్న కేసుల్లో దాదాపు 77% కేసులు 10 రాష్జ్ట్రాల్లోనే ఉన్నాయి.
కొత్తగా దేశవ్యాప్తంగా 74,442 పాజిటివ్ కేసులు గత 24 గంటల్లో నమోదయ్యాయి. ఇలా కొత్తగా నమోదైన కేసులలో 78% కేసులు కేవలం 10 రాష్ట్రాలు, కేంద్రపాలిత ప్రాంతాల్లోనే కేంద్రీకృతమయ్యాయి. మహారాష్ట్రలో అత్యధికంగా 12,000 కేసులు నమోదు కాగా, కర్నాటకలో 10,000 కి పైగా కేసులు వచ్చాయి.
గడిచిన 24 గంటల్లో 903 మరణాలు నమోదయ్యాయి. వీటిలో 82% మరణాలు 10 రాష్ట్రాల్లోనే జరిగాయి. 36% మరణాలు  కేవలం మహారాష్ట్రలోనే జరగగా 67 మరణాలతో కర్నాటక రెండో స్థానంలో ఉంది.
భారత ఎన్నికల సంఘం
కేంద్ర ఎన్నికల కమిషనర్ అశోక్ లావాసకు ఘనంగా ఈసీఐ వీడ్కోలు
వివిధ న్యాయస్థానాల కీలక తీర్పుల ఆరో సంకలనాన్ని విడుదల చేసిన ఈసీఐ
పదవికి రాజీనామా చేసిన కేంద్ర ఎన్నికల కమిషనర్ అశోక్ లావాసకు కేంద్ర ఎన్నిక సంఘం ఘనంగా వీడ్కోలు పలికింది. ఆయన ఆసియా అభివృద్ధి బ్యాంకు ఉపాధ్యక్షుడిగా మనీలాలో బాధ్యతలు చేపట్టనున్న కారణంగా కేంద్ర ఎన్నికల కమిషనర్ పదవికి రాజీనామా చేశారు. లావాస, 2018 జనవరిలో ఎన్నికల కమిషనర్గా బాధ్యతలు చేపట్టారు. ఈనెల చివరి వరకు ఆ పదవిలో కొనసాగుతారు.
లావాస మరిన్ని విజయాలు సాధించాలని ఎన్నికల ప్రధాన కమిషనర్ సునీల్ అరోరా శుభాకాంక్షలు తెలిపారు. లావాసను కోల్పోవడం భారత్కు నష్టం, ఏడీబీకి లాభమని... కొవిడ్ తర్వాతి పరిస్థితుల్లో, ఆర్థిక వ్యవస్థలను మళ్లీ గాడిలో పెట్టే కష్టమైన విధి కోసం లావాస సామర్థ్యం అందుబాటులో ఉంటుందని అన్నారు. ఆర్థిక శాఖలో పనిచేసినప్పుడు లావాసా కనబరిచిన ప్రతిభను కూడా అరోరా ప్రశంసించారు. కొవిడ్ సమయంలో ఎన్నికల నిర్వహణకు విస్తృత మార్గదర్శకాల రూపకల్పనలో లావాస మార్గదర్శనాన్ని అభినందించారు.
ఎన్నికల సంఘంలో రెండున్నరేళ్ల ప్రయాణాన్ని మరపురాని అనుభవంగా లావాస పేర్కొన్నారు. ఎన్నికల సంఘంలోనే కొనసాగాలా, లేదా ఏడీబీ వంటి అంతర్జాతీయ వేదికకు వెళ్లాలా అన్నది నిర్ణయించుకోవడం తనకు చాలా కష్టమైందన్నారు. డైరెక్టర్ విక్రమ్ బాత్రాకు కూడా కేంద్ర ఎన్నికల సంఘం ఘనంగా వీడ్కోలు పలికింది.
సుప్రీంకోర్టు సహా వివిధ రాష్ట్రాల హైకోర్టులు ఇచ్చిన కీలక తీర్పుల ఆరో సంకలనాన్ని ఈసీఐ విడుదల చేసింది. 2017 జనవరి నుంచి 2019 మే వరకు, అంటే 2019 సార్వత్రిక ఎన్నికలు ముగిసేవరకు ఇచ్చిన తీర్పులు ఈ సంకలనంలో ఉన్నాయి. ప్రజలందరికీ చేరడానికి, దీనికి సంబంధించిన ఆన్లైన్ వెర్షన్ https://eci.gov.in/ebooks/landmark-judgment/index.html ను కూడా ఈసీఐ విడుదల చేసింది. నామినేషన్లు, అఫిడవిట్లు, వీపీపాట్లు, ఎన్నికల నియమావళి, అవినీతి సహా ఇతర అంశాలపై న్యాయస్థానాలు ఇచ్చిన 29 కీలక తీర్పులు ఈ ప్రచురణలో ఉన్నాయి. గత ఐదు సంకలనాల్లో ప్రచురించిన తీర్పులను కూడా ప్రస్తుత ఆరో సంకలనంలో పొందుపరిచారు. 2019 సార్వత్రిక ఎన్నికల సమయంలో సుప్రీంకోర్టు, హైకోర్టుల్లో దాఖలైన 632 కేసులను కూడా చేర్చారు.
"ఈ ప్రచురణ, ఎన్నికల చట్టం అమలులో మమ్మల్ని మరింత మెరుగుపరుస్తుందని, భయపడకుండా నిర్ణయాలు తీసుకోవడానికి సంబంధిత అధికారులకు ధైర్యాన్నిస్తుందని నేను ఆశిస్తున్నా” అని సీఈసీ సునీల్ అరోరా అన్నారు.
ఈ ప్రచురణ, ఎన్నికల అమలు చట్టాలపై మరింత అవగాహన పెంచుతుందని లావాసా చెప్పారు. ఎన్నికల ప్రక్రియను అర్ధం చేసుకోవడానికి దేశ ప్రజలకు ఉపయోగపడుతుందని ఎన్నికల కమిషనర్ సుశీల్ చంద్ర అభిప్రాయపడ్డారు.
ఆర్థిక మంత్రిత్వ శాఖ
పౌర విమానయానం.. టెలి కమ్యూనికేషన్ రంగాల్లో ‘కేపెక్స్’పై ఆర్థికశాఖ మంత్రి నిర్మలా సీతారామన్ సమీక్ష
దేశంలో మూలధన వ్యయం , మౌలిక సదుపాయల ప్రగతికి ఉత్తేజమిచ్చే దిశగా కేంద్ర ఆర్థిక-కార్పొరేట్ వ్యవహారాల శాఖ మంత్రి శ్రీమతి నిర్మలా సీతారామన్ ఇవాళ పౌర విమానయాన, టెలికమ్యూనికేషన్ శాఖలపై న్యూఢిల్లీలో నిర్వహించిన సమీక్ష సమావేశానికి అధ్యక్షత వహించారు. ఆర్థిక, పౌర విమానయాన, టెలికం శాఖ కార్యదర్శులతోపాటు ఈ మూడు శాఖల సంయుక్త కార్యదర్శులు, ఆర్థిక వ్యవహారా సలహాదారులు తదితర అధికారులు ఈ సమావేశంలో పాల్గొన్నారు. మౌలిక సదుపాయాల అభివృద్ధిని వేగవంతం చేయడానికి ప్రాధాన్యమివ్వాలని ఈ సందర్భంగా ఆర్థికశాఖ మంత్రి స్పష్టం చేశారు. ఇందులో భాగంగ పథకాల అమలును ఎప్పటికప్పుడు పర్యవేక్షించేలా సంబంధిత మంత్రిత్వశాఖలు సంయుక్తంగా కృషిచేయాలని ఆమె నిర్దేశించారు.
ఈ సమావేశం అనేక అంశాలను సమీక్షించింది. ఈ మేరకు తొలి, మలి  త్రైమాసికాల్లో మూలధన వ్యయం స్థితిగతులు, మూలధన సత్వర వ్యయం, ప్రస్తుత ఆర్థిక సంవత్సరంలో రాబోయే త్రైమాసికాల్లో మంత్రిత్వ శాఖలతోపాటు కేంద్ర ప్రభుత్వ రంగ సంస్థ ల ద్వారా మూలధన వ్యయ లక్ష్యాలు, జాతీయ మౌలిక సదుపాయాల వరుస లోని పథకాల అమలుకు చేసిన వ్యయం, ఆస్తుల ద్రవ్యీకరణ ద్వారా నిధుల సమీకరణపై అంచనాలు, ‘పీపీపీ’ విధానంలో చేపట్టిన ప్రాజెక్టులు, జాతీయ బృహత్ ప్రణాళిక  కింద కేంద్రీకరణ వంటివాటిపై చర్చలు సాగాయి. ఆర్థిక వ్యవస్థలో హెచ్చు వృద్ధిని సాధించడం కోసం రాబోయే నెలల్లో మూలధన వ్యయాన్ని మరింత పెంచడానికి మంత్రిత్వశాఖలు సమష్టిగా కృషి చేయాలని శ్రీమతి సీతారామన్ పునరుద్ఘాటించారు.
నిధుల విడుదలతోపాటు పథకాల అమలును పర్యవేక్షించాల్సిందిగా ఆర్థికశాఖ మంత్రి అధికారులను కోరారు. మౌలిక సదుపాయాల ప్రాజెక్టులకు ప్రభుత్వం అధిక ప్రాధాన్యం ఇస్తున్నదని, ఆ మేరకు మూలధన వ్యయం కోసం అవసమైనన్ని నిధులను సమకూరుస్తుందని శ్రీమతి సీతారామన్ హామీ ఇచ్చారు. మౌలిక సదుపాయాల కోసం కేవలం కేంద్ర ప్రభుత్వ బడ్జెట్ నిర్దేశిత వ్యయం మాత్రమే కాకుండా రాష్ట్ర ప్రభుత్వాలు, ప్రైవేటు రంగం కూడా వ్యయం చేయాల్సి ఉందని శ్రీమతి సీతారామన్ స్పష్టం చేశారు. తదనుగుణంగా దేశంలో మౌలిక వసతుల ప్రాజెక్టులకు సంబంధించి ప్రైవేటు రంగం, ప్రభుత్వ-ప్రైవేటు భాగస్వామ్యంతో నిర్వహించే అన్ని పనుల మొత్తం ప్రగతిని పర్యవేక్షించాలని సూచించారు.
పౌర విమానయాన శాఖ పరిధిలో మరిన్ని ప్రాజెక్టులు చేపట్టేందుకు, ప్రస్తుత లక్ష్యంతో పోలిస్తే 2023 ఆర్థిక సంవత్సరంలో ‘కేపెక్స్’ స్థాయిని గణనీయంగా మెరుగుపరిచేందుకు ఆ శాఖతో సన్నిహిత సమన్వయం చేసుకోవాలని ఆర్థికశాఖ మంత్రి తమ ఆర్థిక వ్యవహారాల విభాగం అధికారులను ఆదేశించారు. అలాగే టెలికమ్యూనికేషన్ల శాఖ తమ పరిధిలోని కేంద్ర ప్రభుత్వ రంగ సంస్థల్లో ‘కేపెక్స్’ను పెంచేలా చూడాలని, ఆస్తుల ద్రవ్యీకరణను వేగవంతం చేయాలని శ్రీమతి సీతారామన్ కోరారు. ఈ ప్రక్రియను వీలైనంత త్వరగా ఖరారు చేయడం కోసం ‘దీపం’ తో కార్యకలాపాలను సమన్వయం చేసుకోవాలని సూచించారు. ఇందులో భాగంగా ఈశాన్య భారత ప్రాంతంలో డిజిటల్ సదుపాయాల విస్తరణ పనుల అమలును వేగిరపరచేందుకు ప్రాధాన్యమివ్వాలని కోరారు.
ప్రస్తుత ఆర్థిక సంవత్సరంలో మౌలిక సదుపాయాల పథకాలపై వ్యయం పెంచడంతోపాటు రాబోయే ఆర్థిక సంవత్సర వ్యయ ప్రణాళికలు సిద్ధం చేయాలని సంబంధిత శాఖల కార్యదర్శులను శ్రీమతి సీతారామన్ ఆదేశించారు. వివిధ మౌలిక సదుపాయాల మంత్రిత్వశాఖలు/విభాగాలలో మూలధన వ్యయంపై ఆర్థికశాఖ మంత్రి చేపట్టిన సమీక్ష సమావేశాల్లో ఇది మొదటిది కాగా, 2021 జూన్లో నిర్వహించిన తొలివిడత భేటీకి కొనసాగింపు కావడం గమనార్హం.
మహిళా, శిశు అభివృద్ధి మంత్రిత్వ శాఖ
వివాహానికి చట్టబద్దమైన వయస్సు
వివాహం మరియు మాతృత్వం యొక్క పరస్పర సంబంధాన్ని పరిశీలించడానికి ఒక టాస్క్ ఫోర్స్ ఏర్పాటు చేయబడింది.  గర్భధరించిన సమయంలోను శిశు జననం మరియు ఆ తరువాత తల్లి మరియు నవజాత శిశువు / శిశువు / చిన్నారుల ఆరోగ్యం, వైద్య శ్రేయస్సు మరియు పోషక స్థితితో పాటుగా  శిశు మరణాల రేటు , ప్రసూతి మరణాల రేటుతో  పాటుగా మొత్తం సంతానోత్పత్తి రేటు , పుట్టినప్పుడు లింగ నిష్పత్తి , చైల్డ్ లింగ రేషియో  మరియు ఈ నేపథ్యంలో ఆరోగ్యం మరియు పోషణకు సంబంధించిన పలు ఇతర సంబంధిత అంశాలను గురించి అధ్యయనం చేసేందుకు గాను ఈ టాస్క్ ఫోర్స్ ఏర్పాటు చేయబడింది. ఈ టాస్క్ ఫోర్స్ యొక్క నివేదిక ప్రభుత్వానికి ఇంకా అందలేదు.
కేంద్ర మహిళా, శిశు అభివృద్ధి శాఖ మంత్రి శ్రీమతి స్మృతి జుబిన్ ఇరానీ ఈ రోజు రాజ్యసభకు ఇచ్చిన ఒక లిఖితపూర్వక సమాధానంలో ఈ సమాచారాన్ని తెలియజేశారు.
(Visitor Counter : 119
ప్రధాన మంత్రి కార్యాలయం
దీపావళి శుభాకాంక్షలు తెలిపినందుకు ఇజ్ రాయల్ ప్రధాని కి ధన్యవాదాలు పలికిన ప్రధాన మంత్రి
ఇజ్ రాయల్ ప్రధాని శ్రీ నఫ్తాలీ బెనెత్ దీపావళి పండుగ శుభాకాంక్షల ను తెలియజేసినందుకు గాను ప్రధాన మంత్రి శ్రీ నరేంద్ర మోదీ ఆయన కు ధన్యవాదాలు పలికారు.
శ్రీ నఫ్తాలీ బెనెత్ ట్విటర్ లో పొందుపరచిన ఒక సందేశాని కి జవాబు గా శ్రీ నరేంద్ర మోదీ -
‘‘అద్భుతమైన శుభాకాంక్షల ను అందించినందుకు నా ప్రియ మిత్రుడు శ్రీ @naftalibennett , మీకు ఇవే ధన్యవాదాలు. మీకు కూడా సంతోషదాయకమైనటువంటి దీపావళి శుభాకాంక్షల ను వ్యక్తం చేస్తున్నాను. ’’ అని పేర్కొన్నారు.
(
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కేంద్ర మంత్రి డాక్టర్ జితేంద్ర సింగ్ తో భేటీ అయిన లడఖ్ లెఫ్టినెంట్ గవర్నర్
లడఖ్ లెఫ్టినెంట్ గవర్నర్ ఆర్కె మాథుర్ ఈ రోజు కేంద్ర విదేశాంగ , ఈశాన్య ప్రాంత అభివృద్ధి , పిఎంఓ, సిబ్బంది, ప్రజా సమస్యలు, పెన్షన్లు, అణుశక్తి, అంతరిక్షం శాఖల సహాయ మంత్రి డాక్టర్ జితేంద్ర సింగ్ తో సమావేశమై కేంద్రపాలిత ప్రాంతానికి సంబంధించిన అభివృద్ధికి సంబంధించిన సమస్యలు విస్తృతంగా చర్చించారు. ఈ సందర్బంగా డాక్టర్ జితేంద్ర సింగ్ మాట్లాడుతూ, లడఖ్, ఆ పరిధిలో ఉన్న ప్రాంతాలకు ప్రధాని శ్రీ నరేంద్ర మోడీ అధిక ప్రాధాన్యతనిచ్చారన్నారు. మోడీ ప్రభుత్వ హయాంలోనే తొలిసారిగా లడఖ్కు విశ్వవిద్యాలయం, మెడికల్ కాలేజీ, ఇంజనీరింగ్ కళాశాల మంజూరు చేసినట్లు తెలిపారు.
సి.ఎస్.ఐ.ఆర్  డైరెక్టర్ జనరల్ డాక్టర్ శేఖర్ మండే త్వరలో మాథుర్ను కలుసుకుని, ప్రఖ్యాత లడఖ్ పండ్లలో వ్యాపారాన్నిముఖ్యంగా "లడఖ్ బెర్రీ" అని పిలువబడే ఉత్పత్తిని ప్రోత్సహించడానికి, ప్రాసెస్ చేయడానికి, వ్యాపారం చేయడానికి ఒక ప్రత్యేకమైన ప్రణాళిక గురించి చర్చిస్తారని డాక్టర్ జితేంద్ర సింగ్ తెలియజేశారు.
ప్రధానమంత్రి నరేంద్ర మోడీ ప్రకటించిన విధంగా “కార్బన్ న్యూట్రల్” లడఖ్ కోసం విధానం, కార్యాచరణ ప్రణాళికను రూపొందించడం గురించి శ్రీ మాథుర్, డాక్టర్ జితేంద్ర సింగ్ కి తాజా పరిస్థితిని వివరించారు. సమగ్ర ప్రణాళికపై కేంద్ర పాలిత ప్రాంతం చిత్తశుద్ధితో పనిచేస్తోందని త్వరలోనే ఇది ఉన్నతాధికారుల ముందు ఉంచడానికి సిద్ధంఅవుతోందని ఆయన మంత్రికి తెలియజేశారు. "లడఖ్ విజన్ 2050" పేరుతో కార్యాచరణ ప్రణాళిక గురించి కూడా అప్ డేట్ చేశారు. లెఫ్టినెంట్ గవర్నర్ లడఖ్ కోసం రూ.50 కోట్ల ప్రత్యేక అభివృద్ధి ప్యాకేజీని కూడా ప్రస్తావించారు, ఈ ప్రాంతం ప్రాజెక్టుల కోసం వివిధ కేంద్ర నిధుల కేటాయింపు విషయంలో ఇంత ఉదారంగా వ్యవహరించడం ఇదే మొదటిసారి అని అన్నారు. లడఖ్ ప్రాంతానికి ప్రత్యేకంగా అంకితం చేసిన ఈ రకమైన రోడ్మ్యాప్లో ఇది మొదటిది అని లెఫ్టినెంట్ గవర్నర్ వివరించారు. ఇందుకు తన పూర్తి మద్దతు ఇస్తూ కేంద్రంలోని వివిధ మంత్రిత్వ శాఖలతో లడఖ్ సంబంధిత విషయాలను చేపట్టడంలో రోజువారీ సమన్వయం చేస్తున్న కేంద్రమంత్రి డాక్టర్ సింగ్ కి ఆయన కృతజ్ఞతలు తెలిపారు.